CELEX: 32014R0750
Language: hr
Date: 2014-07-10 00:00:00
Title: Provedbena uredba Komisije (EU) br. 750/2014 оd 10. srpnja 2014. o mjerama zaštite od epidemijske dijareje u svinja u pogledu zahtjeva zdravlja životinja za unos svinja u Uniju  Tekst značajan za EGP

11.7.2014   
            
            
               HR
            
            
               Službeni list Europske unije
            
            
               L 203/91
            
         PROVEDBENA UREDBA KOMISIJE (EU) br. 750/2014
   оd 10. srpnja 2014.
   o mjerama zaštite od epidemijske dijareje u svinja u pogledu zahtjeva zdravlja životinja za unos svinja u Uniju
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 91/496/EEZ od 15. srpnja 1991. o utvrđivanju načela o organizaciji veterinarskih pregleda životinja koje se unose u Zajednicu iz trećih zemalja i o izmjeni direktiva 89/662/EEZ, 90/425/EEZ i 90/675/EEZ (1), a posebno njezin članak 18. stavke 1. i 7.,
   budući da:
   
               (1)
            
            
               Direktivom 91/496/EEZ među ostalim se predviđa da u slučaju da se na državnom području treće zemlje pojave ili počnu širiti bolesti ili druge pojave koje bi mogle predstavljati ozbiljnu opasnost za zdravlje životinja ili ljudi ili ako to opravdava bilo koji drugi ozbiljan problem po zdravlje životinja, Komisija na vlastitu inicijativu ili na zahtjev države članice može bez odlaganja donositi mjere, uključujući posebne uvjete u pogledu životinja koje dolaze iz čitavog ili dijela državnog područja dotične treće zemlje.
            
         
               (2)
            
            
               Uredbom Komisije (EU) br. 206/2010 (2) utvrđuju se među ostalim zahtjevi za veterinarsko certificiranje za unos u Uniju određenih pošiljki živih životinja. Navedenom se Uredbom određuje da se pošiljke papkara smiju unositi u Uniju samo ako su u skladu s određenim zahtjevima te su popraćene prikladnim veterinarskim certifikatom sastavljenim u skladu s odgovarajućim obrascem iz dijela 2. Priloga I. toj Uredbi.
            
         
               (3)
            
            
               Zahtjevima zdravlja životinja iz obrasca veterinarskog certifikata predviđena su jamstva u pogledu bolesti životinja koje mogu ugroziti zdravstveni status životinja Unije. Stoga je neophodno da ti zahtjevi budu ispunjeni kako bi se Uniju zaštitilo od izbijanja egzotičnih bolesti.
            
         
               (4)
            
            
               Kako se navodi u obavijesti koju su Sjedinjene Države dostavile Svjetskoj organizaciji za zdravlje životinja (OIE) (3), u Sjevernoj Americi pojavila se nova koronavirusna crijevna bolest svinja koja je uzrokovana novonastalim alfa koronavirusima svinja uključujući virus svinjske epidemijske dijareje te novi delta koronavirus svinja. Kanada je obavijestila Komisiju o pozitivnim rezultatima testiranja na prisutnost alfa i delta koronavirusa koja su provedena na kanadskim svinjogojskim gospodarstvima.
            
         
               (5)
            
            
               Svinjska epidemijska dijareja uzrokovana novonastalim alfa koronavirusom i novim delta koronavirusom može predstavljati rizik za zdravstveni status životinja u Uniji. Bolest pogađa svinje, a klinički znakovi bolesti izraženiji su kod prasadi u kojih bolest uzrokuje velik postotak uginuća.
            
         
               (6)
            
            
               Stoga je nužno revidirati zahtjeve zdravlja životinja za unos pošiljaka svinja u Uniju iz područja u kojima je prisutna bolest koju uzrokuju ti virusi radi osiguranja potrebnih jamstava na gospodarstvima podrijetla te radi sprečavanja unosa u Uniju svinjske epidemijske dijareje koju uzrokuju ti virusi.
            
         
               (7)
            
            
               Zbog potrebe da se zaštiti zdravlje životinja u Uniji te zbog ozbiljne prijetnje od unošenja u Uniju živih svinja za rasplod i/ili proizvodnju, Komisija bi trebala donijeti privremene zaštitne mjere za pošiljke tih životinja iz pogođenih trećih zemalja navedenih u Prilogu I. ovoj Uredbi. U skladu s tim, pošiljke tih životinja trebale bi biti popraćene zdravstvenim certifikatom u skladu s obrascem iz Priloga II. ovoj Uredbi u kojem su predviđena posebna jamstva u pogledu svinjske epidemijske dijareje uzrokovane novonastalim alfa koronavirusom i novim delta koronavirusom svinja.
            
         
               (8)
            
            
               S obzirom na to da navedene pošiljke predstavljaju ozbiljan rizik za zdravlje životinja, te bi privremene zaštitne mjere trebale stupiti na snagu sljedećeg dana od dana objave ove Uredbe te se primjenjivati tijekom razdoblja od 6 mjeseci.
            
         
               (9)
            
            
               Mjere predviđene ovom Uredbom u skladu su s mišljenjem Stalnog odbora za prehrambeni lanac i zdravlje životinja,
            
         DONIJELA JE OVU UREDBU:
   Članak 1.
   Odstupajući od članka 3. točke (b) i dijelova 1. i 2. Priloga I. Uredbi (EU) br. 206/2010, pošiljke živih svinja za rasplod i proizvodnju, za koje se koristi obrazac veterinarskog certifikata „POR-X” iz tog Priloga, podrijetlom iz trećih zemalja navedenih u Prilogu I. ovoj Uredbi, moraju biti popraćene veterinarskim certifikatom u skladu s obrascem iz Priloga II. ovoj Uredbi.
   Članak 2.
   Ova Uredba stupa na snagu sljedećeg dana od dana objave u Službenom listu Europske unije.
   Primjenjuje se do 12. siječnja 2015.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 10. srpnja 2014.
      
         
            Za Komisiju
         
         
            Predsjednik
         
         José Manuel BARROSO
      
   
   
      (1)  SL L 268, 24.9.1991., str. 56.
   
   
      (2)  Uredba Komisije (EU) br. 206/2010 od 12. ožujka 2010. o utvrđivanju popisa trećih zemalja, državnih područja ili njihovih dijelova odobrenih za unos u Europsku uniju određenih životinja i svježeg mesa te zahtjeva veterinarskog certificiranja (SL L 73, 20.3.2010., str. 1.).
   
      (3)  http://www.oie.int/wahis_2/public/wahid.php/Reviewreport/Review?page_refer=MapFullEventReport&reportid = 15133
   
      PRILOG I.
      CA – Kanada
      US – Sjedinjene Države
   
   
      PRILOG II.
      Obrazac POR-X -PED